

Pārtikas drošības, dzīvnieku veselības un vides zinātniskā institūta “BIOR”
atklāta konkursa “Laboratorijas izmeklējumu uzskaites un kontroles informācijas sistēmas “JUNDA” jaunās funkcionalitātes izstrāde un sistēmas uzturēšana’’
(ID. Nr. BIOR 2026/23/AK) nolikuma 2. pielikuma
 “Tehniskā specifikācija’’ 1. pielikums

SADARBĪBAS KĀRTĪBA
1. Definīcijas
0. IIPS – Izstrādātāja izmaiņu pārvaldības sistēma.
0. Izmaiņu pieprasījums – Pieteikums, kurš tiek klasificēts kā izmaiņu pieprasījums, ja nepieciešamas izmaiņas vai papildinājumi sistēmā, konsultācijas, garantijai nepakļauto problēmu novēršana vai citi sistēmas atbalsta pakalpojumi.
0. IZPILDĪTĀJA koordinators – IZPILDĪTĀJA nozīmēts darbinieks (-i), kurš ir atbildīgs par RLA, Nodevumu un citas nepieciešamās informācijas sagatavošanu un ievadīšanu IIPS.
0. Nodevums – IZPILDĪTĀJA jebkurš darba rezultāts, kas iesniedzams PASŪTĪTĀJAM.
0. Kļūdas pieteikums – Pieteikums, kurā aprakstīta kļūda, kas radusies sistēmas darbībā un akcepttestēšanas laikā, t.sk. sistēmas neatbilstība dokumentācijai, nepieciešami papildinājumi vai labojumi dokumentācijā, ietver arī bezmaksas konsultācijas un garantijai pakļautās problēmas.
0. Reakcijas laika atbilde (RLA) – IZPILDĪTĀJA koordinatora sniegtā atbilde uz pieteikto Pieteikumu. 
0. Pieteikums – jebkurš Pieteikums, kas reģistrēts IIPS.
0. PASŪTĪTĀJA koordinators – PASŪTĪTĀJA darbinieks, kurš ir atbildīgs par Pieteikumu apstrādi IIPS no PASŪTĪTĀJA puses, tai skaitā, par RLA apstiprināšanu un IP pasūtīšanu IIPS.
0. Sistēma – Informācijas sistēma “Laboratorijas izmeklējumu uzskaites un kontroles informācijas sistēmas “JUNDA”.
1. Vispārīgie noteikumi
1. Sistēmas darbībā konstatētās kļūdas, nepieciešamās izmaiņas vai citus sistēmas atbalsta pakalpojumus piesaka izmantojot IIPS.
1. Pieteikumi tiek klasificēti kā kļūdu pieteikumi vai izmaiņu pieprasījumi.
1. Ir iespējamas šādas Pieteikumu kategorijas:
2. 1.kategorija – avārija (kļūda, kura paralizē Sistēmas darbību un/vai saistīto PASŪTĪTĀJA IS darbību;
2. 2.kategorija – kļūda, kuru nevar apiet (kļūda, kura ietekmē kādu no Sistēmas un/vai saistīto PASŪTĪTĀJA IS funkcijām un darbību nav iespējams veikt izmantojot citu Sistēmas funkcionalitāti);
2. 3.kategorija – kļūda, kuru var apiet (kļūda, kura ietekmē kādu no Sistēmas un/vai saistīto IS funkcijām taču atšķirībā no 2.kategorijas, šo nepilnību ir iespējams apiet);
2. 4.kategorija – neprecizitāte, gramatikas kļūda lietotāju saskarsmē;
2. 5.kategorija – Izmaiņu pieprasījums;
2. 6.kategorijas – konsultācija.
1. Pieteikuma kategoriju sākotnēji nosaka PASŪTĪTĀJA koordinators.

1. PASŪTĪTĀJA piekļuve IIPS
0. PASŪTĪTĀJA Līgumā noteiktā kontaktpersona 5 (piecu) darba dienu pēc Līguma spēkā stāšanās dienas laikā informē IZPILDĪTĀJU par darbiniekiem, kuriem ir jāpiešķir piekļuve IIPS.
0. IZPILDĪTĀJS 5 (piecu) darba dienu laikā no PASŪTĪTĀJA Līgumā noteiktās kontaktpersonas saraksta saņemšanas izveido sākotnējās piekļuves pie IIPS.
0. Izmaiņu gadījumā PASŪTĪTĀJA Līgumā noteiktā kontaktpersona nosūta informāciju IZPILDĪTĀJAM, kuram pēc informācijas saņemšanas 3 (trīs) darba dienu laikā ir jāizveido vai jāslēdz pieprasītās piekļuves pie IIPS.
1. IIPS ziņojumu tipveida pieteikšanas kārtība 
3. PASŪTĪTĀJA darbinieki ievada IIPS informāciju par sistēmas kļūdu, nepieciešamajām sistēmas izmaiņām un citiem sistēmas atbalsta pakalpojumiem. 
3. Precizējošu informāciju par Pieteikumu var saņemt pie Pieteicēja vai PASŪTĪTĀJA līgumā noteiktās kontaktpersonas.
1. Speciāli ziņojumu nosūtīšanas veidi
4. Gadījumos, kad kādu iemeslu dēļ PASŪTĪTĀJA darbiniekiem nav pieejams IIPS ir pieļaujama Pieteikuma sākotnēja nosūtīšana uz IZPILDĪTĀJA e-pastu ________ no e‑pasta adresēm ______________, dublējot ziņojumu telefoniski. 
4. E-pasta Pieteikumā saturiski jābūt visai tai pašai informācijai, kura ir ietverta IIPS.
4. Pēc tam, kad IIPS darbība (vai pieejamība) ir atjaunota, pieteikuma pieteicējs vai kāds cits PASŪTĪTĀJA darbinieks reģistrē pieteikumu, lai IIPS uzglabātos informācija par tā realizēšanas gaitu.
1. Pieteikumu apstrāde
5. Par Pieteikuma saņemšanas brīdi ir uzskatāms laiks:
0. kad Pieteikums ir reģistrēts IIPS;
0. kad IZPILDĪTĀJAM nosūtīts e-pasts no adresēm __________ – gadījumā, kas aprakstīts šī pielikuma 5.punktā.
5. Reakcijas laikā IZPILDĪTĀJS IIPS sniedz RLA, kura satur vismaz šādu informāciju gadījumos:
1. Ja Pieteikums tiek klasificēts kā Kļūdas pieteikums:
0. Kļūdas cēlonis;
0. Kļūdas novēršanas veids (piemēram, nepieciešams veikt izmaiņas programmatūrā un/vai datubāzē);
0. Kļūdas novēršanas laiks un/vai plāns (piemēram, labojums tiks piegādāts ārpus versijas, tiks ieplānots nākamajās versijās);
0. PASŪTĪTĀJA veicamās darbības, lai Kļūdu lokalizētu.
1. Ja Pieteikums tiek klasificēts kā Izmaiņu pieprasījums (5.kategorija):
1. Pamatojums, kāpēc klasificējams kā Izmaiņu pieprasījums;
1. Prognozējamā darbietilpība;
1. Izmaiņu pieprasījuma realizācijai nepieciešamais laiks (versija, kurā tas tiks iekļauts);
1. Ietekme, kādu tā realizācija var atstāt uz citiem ieplānotajiem Izmaiņu pieprasījumiem un citiem Sistēmas funkcionālajiem apgabaliem;
1. Ietekme uz saistītajām sistēmām, ja tāda ir.

5. Ja IZPILDĪTĀJS konstatē, ka pastāv objektīvi iemesli, lai mainītu Pieteikuma prioritāti, IZPILDĪTĀJS informē PASŪTĪTĀJA koordinatoru un pieteikuma pieteicēju, pamatojumu ievadot IIPS. Jautājumu par pieteikuma prioritātes maiņu izlemj PASŪTĪTĀJA koordinators.
5. Par reakcijas laiku ir uzskatāms laiks no Pieteikuma saņemšanas brīža (6.1.punkts) līdz brīdim, kad tiek iesniegta RLA, kas atbilst šī Pielikuma 6.2. punktā aprakstītajām prasībām un sniedzamajai informācijai. 
5. No Pieteikuma saņemšanas brīža IZPILDĪTĀJS nodrošina šādus reakcijas un novēršanas/realizācijas laikus:
4. 1.kategorija – reakcijas laiks - 1 stunda, novēršanas laiks – 5  stundas; 
4. 2.kategorija – reakcijas laiks – 2 stundas, novēršanas laiks – 12 stundas;
4. 3.kategorija – reakcijas laiks – 8 darba laika stundas, novēršanas laiks - 40 darba laika stundas;
4. 4.kategorija – reakcijas laiks – 36 darba laika stundas, novēršanas laiks - 80 darba laika stundas;
4. 5.kategorija – reakcijas laiks - 36 darba laika stundas, izmaiņu pieprasījuma realizācijas laiks saskaņā 7.punktu.
4. 6.kategorija – konsultācijas sniegšanas laiks ir 36 darba laika stundas.
5. PASŪTĪTĀJA koordinators, pārbaudot reakcijas laika atbildes saturu, to akceptē vai noraida ar pamatojumu, ja tā neatbilst šajā sadaļā norādītajām prasībām. Noraidīšanas gadījumā IZPILDĪTĀJA koordinators, ņemot vērā komentārus, iesniedz jaunu RLA. RLA noraidīšana nepagarina tās sniegšanas sākotnējo termiņu. 
1. Izmaiņu pieprasījumu pasūtīšanas un izpildes kārtība
6. IZPILDĪTĀJAM jāparedz 700 (septiņi simti) izstrādes stundas izmaiņu pieprasījumu realizācijai visā Līguma darbības periodā.
6. Izmaiņu pieprasījuma gadījumā:
1. IZPILDĪTĀJS 10 (desmit) darba dienu laikā no Pieteikuma saņemšanas brīža sagatavo un iesniedz PASŪTĪTĀJAM Izmaiņu pieprasījuma realizācijas aprakstu un novērtējumu. Izmaiņu sākotnējais novērtējums satur veicamo darbu vispārīgu aprakstu, paredzamās darbietilpības novērtējumu un realizācijas termiņa piedāvājumu.
1. Pēc Izmaiņu pieprasījuma realizācijas apraksta un novērtējuma saņemšanas PASŪTĪTĀJS (PASŪTĪTĀJA pārstāvis) pasūta Izmaiņu pieprasījumu vai to noraida. Izmaiņu pieprasījums un pasūtīšana tiek veikta elektroniskās sarakstes veidā. 
1. Izmaiņu pieprasījuma realizācijas apraksts un novērtējums ietver:
2. realizējamo funkcionālo aprakstu lietojumu scenāriju vai programmatūras prasību specifikācijas formā;
2. darbu izpildes termiņa piedāvājumu, ieskaitot laiku, kāds nepieciešams akceptēšanai;
2. darbietilpības detalizētu atšifrējumu.
1. Samaksa par Izmaiņu pieprasījuma rezultātā īstenotajiem darbiem tiek veikta pēc pieņemšanas - nodošanas akta abpusējas parakstīšanas Līgumā noteiktajā kārtībā un termiņā.

